EL ECB-PUBLIC  
 
 
ΓΝΩΜΗ  ΤΗΣ  ΕΥΡΩΠΑΪΚΗΣ  ΚΕΝΤΡΙΚΗΣ  ΤΡΑΠΕΖΑΣ  
της 16ης Νοεμβρίου  2012 
σχετικά  με τροποποιήσεις  του πλαισίου  για την ανακεφαλαιοποίηση  των πιστωτικών  ιδρυμάτων   
(CON/2012/90) 
 Εισαγωγή  και νομική  βάση  
Στις 23Οκτωβρίου  2012, η Ευρωπαϊκή  Κεντρική  Τράπεζα  (ΕΚΤ ) έλαβε  αίτημα  του ελληνικού  
υπουργείου  οικονομικών  για τη διατύπωση  γνώμης  σχετικά  με σχέδιο  νόμου  που τροποποιεί  το νομικό  
πλαίσιο  για την ανακεφαλαιοποίηση  των πιστωτικών  ιδρυμάτων  στην  Ελλάδα  (εφεξής  το «σχέδιο  
νόμου »). Στις 2 Νοεμβρίου  2012 η ΕΚΤ  έλαβε  αναθεωρημένο  κείμενο  του σχεδίου  νόμου .  
Η αρμοδιότητα  της ΕΚΤ  για τη διατύπωση  γνώμης  βασίζεται  στα άρθρα  127 παράγραφος  4 και 282 
παράγραφος  5 της Συνθήκης  για τη λειτουργία  της Ευρωπαϊκής  Ένωσης  και στο άρθρο  2 παράγραφος  1 
τρίτη  και έκτη περίπτωση  της απόφασης  98/415/ΕΚ του Συμβουλίου , της 29ης Ιουνίου  1998, σχετικά  με 
τη διαβούλευση  της Ευρωπαϊκής  Κεντρικής  Τράπεζας  με τις εθνικές  αρχές  για τα σχέδια  νομοθετικών  
διατάξεων1, καθώς  το σχέδιο  νόμου  αφορά  στην  Τράπεζα  της Ελλάδος  και σε κανόνες  που εφαρμόζονται  
σε χρηματοπιστωτικά  ιδρύματα , καθόσον  επηρεάζουν  σημαντικά  τη σταθερότητα  χρηματοπιστωτικών  
ιδρυμάτων  και αγορών . Η παρούσα  γνώμη  εκδόθηκε  από το διοικητικό  συμβούλιο  σύμφωνα  με το 
άρθρο  17.5 πρώτη  πρόταση  του εσωτερικού  κανονισμού  της Ευρωπαϊκής  Κεντρικής  Τράπεζας . 
 1.  Σκοπός  του 
σχεδίου  νόμου  
1.1  Σκοπός  του σχεδίου  νόμου , σύμφωνα  με την αιτιολογική  του έκθεση , είναι  η ολοκλήρωση  του 
νομικού  πλαισίου  για την ανακεφαλαιοποίηση  των πιστωτικών  ιδρυμάτων  στην  Ελλάδα  μέσω  του 
Ταμείου  Χρηματοπιστωτικής  Σταθερότητας  (ΤΧΣ ).  Προς  το σκοπό  αυτό , το σχέδιο  νόμου  
τροποποιεί  το νόμο  3864/20102 με τον οποίο  ιδρύεται  το ΤΧΣ  (εφεξής  ο «νόμος  για το ΤΧΣ »), 
βελτιώνοντας  ως επί το πλείστον  τις τεχνικές  λεπτομέρειες  για την ανακεφαλαιοποίηση  των 
πιστωτικών  ιδρυμάτων  από το ΤΧΣ . Επίσης , με το σχέδιο  νόμου  εξειδικεύονται  περαιτέρω  
ορισμένες  πτυχές  της οργανωτικής  δομής  του ΤΧΣ  και εισάγονται  νομοτεχνικές  βελτιώσεις  σε 
ορισμένες  διατάξεις  του νόμου  για το ΤΧΣ . 
1.2 Ειδικότερα , επισημαίνονται  οι ακόλουθες  διατάξεις  του σχεδίου  νόμου : i) το άρθρο  1 παράγραφος  
1 του σχεδίου  νόμου  συμπληρώνει  το άρθρο  2 παράγραφος  2 του νόμου  για το ΤΧΣ  προβλέποντας  
                                                 
1  ΕΕ L 189 της 3.7.1998, σ. 42. 
2  ΦΕΚ  Α 138/9.8.2010. 
ECB-PUBLIC  
2 ότι, εφόσον  κατά  την αρχική  ημερομηνία  λήξης  της διάρκειας  του ΤΧΣ  υφίστανται  τίτλοι  
παραστατικοί  δικαιωμάτων  κτήσης  μετοχών , η διάρκειά  του παρατείνεται  αυτόματα  για ένα ακόμη  
έτος, καθώς  και ότι η διάρκεια  του ΤΧΣ  μπορεί  να παρατείνεται  με υπουργική  απόφαση  μέχρι  και 
δύο έτη, εφόσον  αυτό  κρίνεται  αναγκαίο  για την εκπλήρωση  των σκοπών  του· ii) το άρθρο  1 
παράγραφος  6 κωδικοποιεί  το άρθρο  4 του νόμου  για το ΤΧΣ  καθορίζοντας  τα όργανα  διοίκησης  
του τελευταίου , εισάγει  δε τροποποιήσεις  με σκοπό  κυρίως  την ευθυγράμμιση  της θητείας  των 
μελών  των οργάνων  διοίκησης  με τη διάρκεια  του ΤΧΣ  και την περαιτέρω  εξειδίκευση  της 
άσκησης  των καθηκόντων  τους3· iii) το άρθρο  1 παράγραφος  8 καθορίζει  τους όρους  πληρωμής  
του προσωπικού  του ΤΧΣ · iv) το άρθρο  1 παράγραφος  9 διευκρινίζει  το ζήτημα  της υποβολής  
επιχειρησιακού  σχεδίου  από τα πιστωτικά  ιδρύματα · v) το άρθρο  1 παράγραφος  13 τροποποιεί  το 
άρθρο  6 παράγραφος  10 του νόμου  για το ΤΧΣ  και προβλέπει  ότι η Τράπεζα  της Ελλάδος , όταν  
αποφασίζει  για την ανακεφαλαιοποίηση  πιστωτικού  ιδρύματος , λαμβάνει  υπόψη  της την ανάγκη  
προστασίας  της σταθερότητας  του χρηματοπιστωτικού  συστήματος  και τη διασφάλιση  της 
συνεισφοράς  του πιστωτικού  ιδρύματος  στην  ανάπτυξη  και την οικονομία · vi) το άρθρο  1 
παράγραφος  16 συμπληρώνει  το άρθρο  6 του νόμου  για το ΤΧΣ  εξουσιοδοτώντας  το υπουργικό  
συμβούλιο  να καθορίζει  τους ειδικότερους  όρους  των συμβάσεων  προεγγραφής  που συνάπτουν  τα 
πιστωτικά  ιδρύματα , το Ευρωπαϊκό  Ταμείο  Χρηματοπιστωτικής  Σταθερότητας  και το ΤΧΣ  για 
τους σκοπούς  της από το ΤΧΣ  κάλυψης  των υπό αίρεση  μετατρέψιμων  ομολογιών  που εκδίδουν  τα 
υπό ανακεφαλαιοποίηση  πιστωτικά  ιδρύματα · vii) με το άρθρο  1 παράγραφος  17 αντικαθίστανται  
τα άρθρα  7 και 7α του νόμου  για το ΤΧΣ  με σκοπό  να καθοριστεί  η διαδικασία  και οι λεπτομέρειες  
συμμετοχής  του ΤΧΣ  στην  αύξηση  μετοχικού  κεφαλαίου  των πιστωτικών  ιδρυμάτων  μέσω  της 
έκδοσης  κοινών  μετοχών  ή/και υπό αίρεση  μετατρέψιμων  ομολογιών4, καθώς  και να καθοριστούν  
τα δικαιώματα  ψήφου  του ΤΧΣ  σε σχέση  με το κατώτατο  όριο συμμετοχής  του ιδιωτικού  τομέα5· 
viii) με το άρθρο  1 παράγραφος  18 παρεμβάλλεται  νέο άρθρο  7β στο νόμο  για το ΤΧΣ , το οποίο  
                                                 
3  Μεταξύ  άλλων , τροποποιεί  το άρθρο  4 παράγραφος  5 του νόμου  για το ΤΧΣ  και προβλέπει  ότι τα μέλη  του Γενικού  
Συμβουλίου  και της Εκτελεστικής  Επιτροπής  του ΤΧΣ  θα διορίζονται  για θητεία , η οποία  θα συμπίπτει  με τη διάρκεια  
του ΤΧΣ  (μέχρι  την 30ή Ιουνίου  2017), με τη δυνατότητα  ανανέωσής  της για διάστημα  ίσο με το χρόνο  παράτασης  της 
διάρκειας  του ΤΧΣ  σύμφωνα  με το άρθρο  2 παράγραφος  2 του νόμου  για το ΤΧΣ . Όσον  αφορά  τη διττή  δομή  διοίκησης  
του ΤΧΣ , βλ. και την παράγραφο  3.1 της γνώμης  CON/2012/14. Όλες  οι γνώμες  της ΕΚΤ  δημοσιεύονται  στο δικτυακό  
τόπο  της ΕΚΤ  (www.ecb.europa.eu). 
4  Το άρθρο  1 παράγραφος  17 του σχεδίου  νόμου  καταργεί  την εξουσιοδότηση  που παρέχεται  στο υπουργικό  συμβούλιο  
σύμφωνα  με το άρθρο  7 του νόμου  για το ΤΧΣ  να ρυθμίζει  τυχόν  λεπτομέρειες  που προκύπτουν  από την παροχή  
κεφαλαιακής  ενίσχυσης  από το ΤΧΣ  βάσει  του άρθρου  7. Οι λεπτομέρειες  αυτές  προβλέπονται  τώρα  κατευθείαν  στο 
σχέδιο  νόμου .  
5  Επίσης , καθορίζεται  ότι τόσο  το ΤΧΣ  όσο και οι υπόλοιποι  μέτοχοι  των ανακεφαλαιοποιημένων  πιστωτικών  ιδρυμάτων  
υπόκεινται  σε πρόσθετες  υποχρεώσεις  παροχής  πληροφόρησης  που αφορούν  τα δικαιώματα  που απορρέουν  από τη 
συμμετοχή  τους στο μετοχικό  κεφάλαιο  και τα δικαιώματα  ψήφου  τους σύμφωνα  με το νόμο  3556/2007 σχετικά  με τις 
προϋποθέσεις  διαφάνειας  για την πληροφόρηση  σχετικά  με εκδότες  των οποίων  οι κινητές  αξίες  έχουν  εισαχθεί  προς  
διαπραγμάτευση  σε οργανωμένη  αγορά  (FEK Α΄ 91), ο οποίος  μεταφέρει  στο ελληνικό  δίκαιο  την οδηγία  2004/109/ ΕΚ 
του Ευρωπαϊκού  Κοινοβουλίου  και του Συμβουλίου  της 15ης Δεκεμβρίου  2004 για την εναρμόνιση  των προϋποθέσεων  
διαφάνειας  αναφορικά  με την πληροφόρηση  σχετικά  με εκδότες  των οποίων  οι κινητές  αξίες  έχουν  εισαχθεί  προς  
διαπραγμάτευση  σε ρυθμιζόμενη  αγορά  και για την τροποποίηση  της οδηγίας  2001/34/ ΕΚ (ΕΕ L 390 της 31.12.2004, 
σ. 38). 
ECB-PUBLIC  
3 αφορά  τους λεπτομερείς  όρους  έκδοσης  των παραστατικών  τίτλων  δικαιωμάτων  κτήσης  μετοχών6 
από το ΤΧΣ  ως μέσο  παροχής  κινήτρων  για τη συμμετοχή  του ιδιωτικού  τομέα , ενώ το νέο άρθρο  
7γ καθορίζει  τις λεπτομέρειες  που αφορούν  την έκδοση  υπό αίρεση  μετατρέψιμων  ομολογιών  από 
τα πιστωτικά  ιδρύματα · ix) με το άρθρο  1 παράγραφος  26 διευκρινίζεται  το καθεστώς  απορρήτου  
και εμπιστευτικότητας  που εφαρμόζεται  στα μέλη  των διοικητικών  οργάνων  του ΤΧΣ  και στους  
εκπροσώπους  της ΕΚΤ  και της Ευρωπαϊκής  Επιτροπής · x) τέλος , το άρθρο  2 εισάγει  μεταβατική  
διάταξη  η οποία  ορίζει  ότι, μέχρι  το διορισμό  των μελών  του Γενικού  Συμβουλίου  και της 
Εκτελεστικής  Επιτροπής , το ΤΧΣ  διοικείται  από το υφιστάμενο  διοικητικό  συμβούλιο · κατόπιν , το 
διοικητικό  συμβούλιο  καταργείται  και η θητεία  των μελών  του παύει  αζημίως .  
 2. Γενικές  παρατηρήσεις  
Η ΕΚΤ  χαιρετίζει  το σχέδιο  νόμου , το οποίο  στοχεύει  στη συμπλήρωση  του ελληνικού  νομικού  πλαισίου  
για την ανακεφαλαιοποίηση  των πιστωτικών  ιδρυμάτων  σε ευθεία  αναφορά  προς  τους στόχους  για τον 
χρηματοπιστωτικό  τομέα  που έχουν  τεθεί  από τις από τις ελληνικές  αρχές  στο μνημόνιο  οικονομικής  και 
χρηματοπιστωτικής  πολιτικής7. Όσον  αφορά  την κατάρτιση  του εν λόγω  νομικού  πλαισίου , η ΕΚΤ  θα 
ήθελε  να αναφερθεί  σε προηγούμενες  σχετικές  γνώμες  της8. Η ΕΚΤ  συνεχίζει  να προσδίδει  ύψιστη  
σημασία  στην  ολοκλήρωση  της ανακεφαλαιοποίησης  των πιστωτικών  ιδρυμάτων  στην  Ελλάδα  και 
θεωρεί  ότι το σχέδιο  νόμου  θα πρέπει  να παρέχει  τη δυνατότητα  έγκαιρης  και αποτελεσματικής  
ανακεφαλαιοποίησης , με τη συμμετοχή  ιδιωτών  επενδυτών . Με την επιφύλαξη  της γενικής  αυτής  
παρατήρησης , η ΕΚΤ  διατυπώνει  τις ακόλουθες  ειδικότερες  παρατηρήσεις . 
 3. Διάρκεια  του ΤΧΣ  
Το άρθρο  1 παράγραφος  1 του σχεδίου  νόμου  ορίζει  ότι, εφόσον  υφίστανται  παραστατικοί  τίτλοι  
δικαιωμάτων  κτήσης  μετοχών , η διάρκεια  του ΤΧΣ  παρατείνεται  αυτόματα  για ένα ακόμη  έτος, ήτοι 
μέχρι  τις 30 Ιουνίου  2018, και ότι η διάρκειά  του μπορεί  να παρατείνεται  με υπουργική  απόφαση  έως δύο 
έτη, εφόσον  αυτό  είναι  
αναγκαίο  για την εκπλήρωση  των σκοπών  του. Επίσης , το άρθρο  8 παράγραφος  1 
του νόμου  για το ΤΧΣ , όπως  τροποποιήθηκε  με το άρθρο  1 παράγραφος  19 του σχεδίου  νόμου , 
εξουσιοδοτεί  τον υπουργό  να παρατείνει  όλες τις προθεσμίες  που προβλέπονται  στο εν λόγω  άρθρο  όσον  
αφορά  την πώληση  μετοχών  που ανήκουν  στο ΤΧΣ . Η ΕΚΤ  έχει, με συνέπεια , υπογραμμίσει  ότι είναι  
                                                 
6  Η χρήση  των παραστατικών  τίτλων  δικαιωμάτων  κτήσης  μετοχών  προβλέπεται  ήδη στο άρθρο  7 του νόμου  για το ΤΧΣ , 
όπως  αυτό  ισχύει . Παρόλο  που το νέο άρθρο  7β παράγραφος  11 θεσπίζει  εξουσιοδοτική  διάταξη  στον  αρμόδιο  υπουργό  
για τον καθορισμό  των απαραίτητων  λεπτομερειών  που αφορούν  την εφαρμογή  του άρθρου  7, ο Έλληνας  νομοθέτης , 
σύμφωνα  με την αιτιολογική  έκθεση , προτίμησε  τη ρύθμιση  των διαφόρων  διαδικασιών  που αφορούν  την έκδοση , 
μετατροπή  και άσκηση  των παραστατικών  τίτλων  δικαιωμάτων  κτήσης  μετοχών  απευθείας  στο σχέδιο  νόμου .  
7  Παράρτημα  V του νόμου  4046/2012 σχετικά  με την έγκριση  των σχεδίων  συμβάσεων  χρηματοδοτικής  διευκόλυνσης  
μεταξύ  του Ευρωπαϊκού  Ταμείου  Χρηματοδοτικής  Σταθερότητας , της Ελληνικής  Δημοκρατίας  και της Τράπεζας  της 
Ελλάδος  και του σχεδίου  του μνημονίου  συνεννόησης  μεταξύ  της Ελληνικής  Δημοκρατίας , της Ευρωπαϊκής  Επιτροπής  
και της Τράπεζας  της Ελλάδος  και άλλες  επείγουσες  διατάξεις  για τη μείωση  του δημοσίου  χρέους  και τη διάσωση  της 
εθνικής  οικονομίας  (ΦΕΚ  A 28/14.12.2012) . 
8  Βλ. ιδίως  γνώμες  CON/2010/54, CON/2011/72,  CON/2012/014, CON/2012/25 και CON/2012/39.  
ECB-PUBLIC  
4 αναγκαίο  τα εθνικά  προγράμματα  στήριξης  να έχουν  προσωρινό  χαρακτήρα9. Η τρέχουσα  διατύπωση  του 
σχεδίου  νόμου  στα ελληνικά  αφήνει  να εννοηθεί  ότι ο υπουργός  μπορεί  να εκδίδει  αποφάσεις  για την 
παράταση  της διάρκειας  του ΤΧΣ  περισσότερες  από μία φορές . Η ΕΚΤ  σημειώνει  ότι το σχέδιο  νόμου  
δεν θα πρέπει  να γεννά  καμία  αμφιβολία  ως προς  την περιορισμένη  διάρκεια  του ΤΧΣ . 
 4.  Στόχοι  που λαμβάνονται  υπόψη  από την Τράπεζα  της Ελλάδος  κατά  τη διαδικασία  
ανακεφαλαιοποίησης  
 Το σχέδιο  νόμου
10 απαιτεί , η προκαταβολή  της εισφοράς  του ΤΧΣ  στην  αύξηση  του μετοχικού  
κεφαλαίου  να είναι  αναγκαία  για την προστασία  της σταθερότητας  του πιστωτικού  συστήματος  και τη 
διασφάλιση  της συνεισφοράς  του στην  ανάπτυξη  και την πραγματική  οικονομία . Η ΕΚΤ  παρατηρεί  ότι η 
εν λόγω  προκαταβολή  της εισφοράς  προβλέπεται  μόνο  για πιστωτικά  ιδρύματα  που έχουν  ήδη 
αξιολογηθεί  ως βιώσιμα  από την Τράπεζα  της Ελλάδος . Ως εκ τούτου , η ΕΚΤ  αντιλαμβάνεται  ότι το εν 
λόγω  κριτήριο  δεν θα επηρεάσει  σε καμία  περίπτωση  την αξιολόγηση  της Τράπεζας  της Ελλάδος  ως προς  
τη βιωσιμότητα . Επίσης  αντιλαμβάνεται  ότι αυτό  δεν θα θέσει  σε κίνδυνο  ούτε τους στόχους  της 
εξυγίανσης  και των λοιπών  μέτρων  αναδιάρθρωσης , ιδίως  υπό την έννοια  ότι οι μη βιώσιμες  τράπεζες  θα 
πρέπει  να τίθενται  υπό εξυγίανση . Εν προκειμένω  θα πρέπει  να δοθεί  προσοχή  στην  πρόταση  οδηγίας  του 
Ευρωπαϊκού  Κοινοβουλίου  και του Συμβουλίου  για τη θέσπιση  πλαισίου  για την ανάκαμψη  και την 
εξυγίανση  των πιστωτικών  ιδρυμάτων11, η οποία  θα μπορούσε  να χρησιμεύσει  ως σημείο  αναφοράς .   
 5 Καθορισμός  της τιμής  των μέσων  ανακεφαλαιοποίησης  
5.1 Το άρθρο  1 παράγραφος  17 του σχεδίου  νόμου  προβλέπει  την κάλυψη  του κοινού  μετοχικού  
κεφαλαίου  από το ΤΧΣ  υπό συγκεκριμένες  προϋποθέσεις  και καθορίζει  λεπτομερώς  τις 
διαδικασίες  καθορισμού  της τιμής  έκδοσης  των κοινών  μετοχών . Το άρθρο  1 παράγραφος  18 
καθορίζει  τους όρους  έκδοσης  από το ΤΧΣ  παραστατικών  τίτλων  δικαιωμάτων  κτήσης  μετοχών . Η 
τιμή άσκησης  κάθε  τίτλου  παραστατικού  δικαιωμάτων  κτήσης  μετοχών  θα ισούται  με την τιμή 
έκδοσης  της κοινής  μετοχής , τοκιζόμενη  με επιτόκιο  3% πλέον  περιθωρίου  το οποίο  αυξάνεται  
κατά  100 μονάδες  βάσης  ετησίως . Αυτό  αναμένεται  να αποτελέσει  κίνητρο  για τους ιδιώτες  
επενδυτές  να ασκήσουν  τα δικαιώματά  τους το συντομότερο  δυνατόν . Επιπροσθέτως , το άρθρο  1 
παράγραφος  18 ορίζει  ότι οι υπό αίρεση  μετατρέψιμες  ομολογίες  τοκίζονται  ετησίως  με επιτόκιο  
7%, αυξανόμενο  κατά  50 μονάδες  βάσεις  ετησίως , πληρωτέο  σε ετήσια  βάση  τοις μετρητοίς , 
                                                 
9  Βλ., π.χ. γνώμη  CON/2010/54, παράγραφος  2.2. 
10  Άρθρο  1 παράγραφος  13 του σχεδίου  νόμου . 
11  COM (2012) 280/3. 
ECB-PUBLIC  
5 εφόσον  πληρούνται  οι προϋποθέσεις  κεφαλαιακής  επάρκειας  και κερδοφορίας12. Η τιμή 
μετατροπής  τους ισούται  με το 50% της τιμής  διάθεσης  των κοινών  μετοχών  που καλύπτει  το ΤΧΣ . 
5.2 H EKT χαιρετίζει  την κατά  το σχέδιο  νόμου  τιμολόγηση , η οποία  εγγυάται  επαρκή  αμοιβή  
σύμφωνα  με τους όρους  της αγοράς , κατάλληλες  συμπεριφορικές  εγγυήσεις  και τακτικούς  
μηχανισμούς  ελέγχου13, είναι  δε ευρύτερα  ευθυγραμμισμένη  με την μεθοδολογία  που έχει 
καθορίσει  η ΕΚΤ  για τη συγκριτική  αξιολόγηση  της τιμολόγησης  των κρατικών  μέτρων  
ανακεφαλαιοποίησης14. Η ΕΚΤ  έχει επανειλημμένα  τονίσει  τη σημασία  της κατάλληλης  
τιμολόγησης  των ανακεφαλαιοποιήσεων  για την ενίσχυση  της σταθερότητας  του 
χρηματοπιστωτικού  συστήματος , τη διευκόλυνση  της επιστροφής  σε ομαλές  συνθήκες  αγοράς  και 
τη διασφάλιση  ίσων  όρων  ανταγωνισμού  και κατάλληλης  χρηματοδότησης  της οικονομίας .15. Πιο 
συγκεκριμένα  η ΕΚΤ  χαιρετίζει  την αμοιβή  της κεφαλαιακής  ενίσχυσης  επί τη βάσει  της τιμής  
έκδοσης  και την επαρκή  έκπτωση  που διασφαλίζεται  με τους μηχανισμούς  άσκησης  των 
παραστατικών  τίτλων  δικαιωμάτων  κτήσης  μετοχών  αφενός  και μετατροπής  των υπό αίρεση  
μετατρέψιμων  ομολογιών  αφετέρου . Επιπροσθέτως , χαιρετίζει  την καθιέρωση  της 
χρηματιστηριακής  τιμής  αγοράς  ως τιμής  αναφοράς  και τον εναλλακτικό  μηχανισμό  εκπλήρωσης  
της υποχρέωσης  καταβολής  τόκου , που περιλαμβάνεται  στις υπό αίρεση  μετατρέψιμες  ομολογίες , 
ενώ υπογραμμίζει  τη σημασία  της θεσμοθέτησής  του προς  το σκοπό  της διασφάλισης  επαρκούς  
αμοιβής  σύμφωνα  με τους όρους  της αγοράς . Η ΕΚΤ  θεωρεί  ότι το προτεινόμενο  πλαίσιο  
τιμολόγησης  παρέχει  τα κατάλληλα  κίνητρα  για την ενθάρρυνση  των ελληνικών  πιστωτικών  
ιδρυμάτων  να εξέλθουν  του πλαισίου  της κρατικής  ενίσχυσης  το συντομότερο  δυνατόν . 
 6. Έγκαιρη  ολοκλήρωση  των εταιρικών  διαδικασιών  για την ανακεφαλαιοποίηση   
6.1 Σύμφωνα  με το νέα παράγραφο  7 του άρθρου  7 του νόμου  για το ΤΧΣ , που προστέθηκε  με το 
άρθρο  1 παράγραφος  17 του σχεδίου  νόμου , η προθεσμία  για τη 
σύγκληση  γενικής  συνέλευσης  και 
τυχόν  επαναληπτικών  αυτής , για τους σκοπούς  της λήψης  απόφασης  για την έκδοση  υπό αίρεση  
μετατρέψιμων  ομολογιών , καθώς  και η προθεσμία  για την υποβολή  εγγράφων  στις εποπτικές  
αρχές , συντέμνονται  στο ένα τρίτο  των προθεσμιών  που προβλέπονται  στο ελληνικό  εταιρικό  
δίκαιο16. Εν προκειμένω , η ΕΚΤ  τονίζει  τη σπουδαιότητα  της έγκαιρης  ολοκλήρωσης  της έκδοσης  
των κοινών  μετοχών , η οποία  είναι  επίσης  ουσιώδης  προκειμένου  να διασφαλίζεται  η έγκαιρη  
                                                 
12  Εάν δεν μπορεί  να πραγματοποιηθεί  η καταβολή  τόκου , αυτή  αντικαθίσταται  με καταβολή  σε είδος  μέσω  της έκδοσης  
νέων  κοινών  μετοχών  από το πιστωτικό  ίδρυμα , με όποια  από τις ακόλουθες  τιμές  είναι  η μεγαλύτερη  i) τη μέση  
χρηματιστηριακή  τιμή της μετοχής  κατά  τη διάρκεια  των πενήντα  (50) ημερών  διαπραγμάτευσης  που προηγούνται  της 
ημερομηνίας  καταβολής  του τόκου  ή ii) την ονομαστική  αξία. Το πιστωτικό  ίδρυμα  μπορεί  να αποφασίσει  να ακυρώσει  
την καταβολή  τόκου · όμως , στην  περίπτωση  αυτή  οι υπό αίρεση  μετατρέψιμες  ομολογίες  μετατρέπονται  αμέσως  σε 
κοινές  μετοχές  με έκπτωση  75%, ενώ η κανονική  τιμή μετατροπής  στο τέλος  του πέμπτου  έτους  από την έκδοση  
(υποχρεωτική  μετατροπή ) ισούται  με το 50% της τιμής  έκδοσης  των κοινών  μετοχών  που αρχικά  καλύφθηκαν  από το 
ΤΧΣ . 
13  Όσον  αφορά  τις εν λόγω  αρχές  βλ. τις ανακοινώσεις  τις Επιτροπής  2009/C 10/03 ( ΕΕ C 10 της 15.1.2009, σ.2), σημείο  
I.3, 2009/C 195/04 ( ΕΕ C 195 της 19.8.2009, σ. 9) και 2011/C 356/02 ( ΕΕ C 356, 6.12.2011, σ. 7). 
14  Βλ. τις συστάσεις  του διοικητικού  συμβουλίου  της ΕΚΤ  της 20ής Νοεμβρίου  2008. 
15  Βλ, π.χ., γνώμη  CON/2010/54, παράγραφος  2.6. 
16  Νόμος  2190/1920 περί ανωνύμων  εταιρειών . 
ECB-PUBLIC  
6 οριστικοποίηση  της διαδικασίας  ανακεφαλαιοποίησης . Η ΕΚΤ  καλεί  συνεπώς  την αιτούσα  τη 
διαβούλευση  αρχή  να εξετάσει  το στοιχείο  αυτό , λαμβάνοντας  υπόψη  το πλαίσιο  του ελληνικού  
εταιρικού  δικαίου  και τις σχετικές  διατάξεις  της νομοθεσίας  της Ένωσης17.  
6.2 Σύμφωνα  και με την ως άνω παρατήρηση , η ΕΚΤ  θεωρεί  ότι, με την επιφύλαξη  του δικαιώματος  
του Έλληνα  νομοθέτη  να επιλέξει  το νόμο  ως μέσο  αντιμετώπισης  τεχνικών  ή άλλων  ειδικών  
θεμάτων  που μπορεί  να προκύπτουν  από την αύξηση  κεφαλαίου  με την έκδοση  κοινών  μετοχών , η 
θέσπιση  μιας ρήτρας  εξουσιοδότησης  στο άρθρο  7 του νόμου  για το ΤΧΣ  θα παρείχε  την αναγκαία  
ευελιξία  που θα επέτρεπε  την έγκαιρη  αντιμετώπιση  τέτοιου  είδους  θεμάτων , δεδομένου  ότι το 
ζήτημα  του χρόνου  είναι  σημαντικό  για την επιτυχή  ανακεφαλαιοποίηση  των πιστωτικών  
ιδρυμάτων . Επίσης , η θέσπιση  μιας τέτοιου  είδους  ρήτρας  στο άρθρο  7 θα ευθυγραμμιζόταν  με 
παρόμοιες  ρήτρες  στα άρθρα  6, 7β και 7γ του νόμου  για το ΤΧΣ , όπως  αυτά  τροποποιούνται  ή 
προστίθενται  με το σχέδιο  νόμου .  
 7. Δικαιώματα  ψήφου  του ΤΧΣ  
Το άρθρο  7α παράγραφος  1 του νόμου  για το ΤΧΣ , όπως  τροποποιείται  με το άρθρο  1 παράγραφος  17 
του σχεδίου  νόμου , προβλέπει  ότι εάν η συμμετοχή  του ιδιωτικού  τομέα  στην  αύξηση  
κεφαλαίου  του 
άρθρου  7 παράγραφος  3 του νόμου  για το ΤΧΣ  ισούται  τουλάχιστον  με το 10% επί του ποσού  της 
αύξησης  του μετοχικού  κεφαλαίου , το ΤΧΣ  θα ασκεί  τα δικαιώματα  ψήφου  του στη γενική  συνέλευση  
μόνο  για τις αποφάσεις  που αφορούν  τροποποίηση  του καταστατικού , περιλαμβανομένης  της αύξησης  ή 
μείωσης  κεφαλαίου  ή της παροχής  εξουσιοδότησης  στο διοικητικό  συμβούλιο  για το σκοπό  αυτό , 
συγχώνευσης , διάσπασης , μετατροπής , αναβίωσης , παράτασης  της διάρκειας  ή διάλυσης  της εταιρείας , 
μεταβίβασης  στοιχείων  του ενεργητικού , περιλαμβανομένης  της πώλησης  θυγατρικών  και εξαιρουμένων  
των τρεχουσών  συναλλαγών , ή για οποιοδήποτε  άλλο  θέμα  απαιτείται  αυξημένη  πλειοψηφία  βάσει  του 
νόμου  2190/1920. Η ΕΚΤ  σημειώνει  ότι η έννοια  του όρου  «τρέχουσες  συναλλαγές », οι οποίες  
εξαιρούνται , δεν καθορίζεται  στο σχέδιο  νόμου , πράγμα  που θα μπορούσε  να δημιουργήσει  αμφιβολίες  
όσον  αφορά  την έκταση  του δικαιώματος  ψήφου  του ΤΧΣ . Η ΕΚΤ  είναι  της άποψης  ότι ο νόμος  θα 
πρέπει  να ορίζει  με σαφήνεια  ότι το ΤΧΣ  δύναται  πάντα  να ασκεί  τα δικαιώματα  ψήφου  του σε σχέση  με 
αποφάσεις  που αφορούν  τροποποίηση  καταστατικού  ή οποιοδήποτε  άλλο  ζήτημα  απαιτεί  αυξημένη  
πλειοψηφία  της γενικής  συνέλευσης  σύμφωνα  με το ελληνικό  εταιρικό  δίκαιο . 
 8. Εκπρόσωπος  της ΕΚΤ  
Τέλος , η ΕΚΤ  χαιρετίζει  την τροποποίηση  του άρθρου  16B παράγραφος  9 του νόμου  για το ΤΧΣ , όπως  
προστέθηκε  με το άρθρο  1 παράγραφος  26 του σχεδίου  νόμου
, όπου  διευκρινίζεται  ότι το καθεστώς  
απορρήτου  του ΤΧΣ  δεν ισχύει  έναντι  της ΕΚΤ . Κατά  την άσκηση  των καθηκόντων  του ως παρατηρητή  
στο ΤΧΣ , ο εκπρόσωπος  της ΕΚΤ  ενεργεί  ως μέλος  του προσωπικού  της ΕΚΤ  και υπάγεται  αποκλειστικά  
                                                 
17  Ιδίως  την οδηγία  2007/36/ ΕΚ του Ευρωπαϊκού  Κοινοβουλίου  και του Συμβουλίου  της 11ης Ιουλίου  2007 σχετικά  με την 
άσκηση  ορισμένων  δικαιωμάτων  από μετόχους  εισηγμένων  εταιρειών  (ΕΕ L 184 της 14.7.2007, σ. 17). 
ECB-PUBLIC  
7 στο καθεστώς  απορρήτου  της ΕΚΤ . Ο λόγος  άσκησης  των καθηκόντων  του παρατηρητή  της ΕΚΤ , αυτός  
καθαυτός , είναι  να μοιράζεται  με την ΕΚΤ  τυχόν  πληροφορίες  που αποκτά  από το ΤΧΣ  και, στο πλαίσιο  
αυτό , ο εκπρόσωπος  της ΕΚΤ  δεσμεύεται  από το αυστηρό  καθεστώς  απορρήτου  της ΕΚΤ .  
Όσον  αφορά  γενικότερα  τα καθήκοντα  του εκπροσώπου  της ΕΚΤ  στο ΤΧΣ , η ΕΚΤ  επαναλαμβάνει  ότι τα 
καθήκοντα  αυτά  πάντα  περιορίζονται  στο καθεστώς  του παρατηρητή  και συνεπώς  δεν επηρεάζουν  τη 
διαδικασία  λήψης  αποφάσεων , η οποία  επί του παρόντος  αποτελεί  αποκλειστική  αρμοδιότητα  των μελών  
του υφιστάμενου  διοικητικού  συμβουλίου  και θα αποτελέσει  αποκλειστική  αρμοδιότητα  των μελών  της 
Εκτελεστικής  Επιτροπής  και του Γενικού  Συμβουλίου , μόλις  αυτά  τα όργανα  συσταθούν . Συνεπώς , η 
ΕΚΤ  χαιρετίζει  το γεγονός  ότι το άρθρο  4 παράγραφος  15 του νόμου  για το ΤΧΣ  διευκρινίζει  ότι τα 
καθήκοντα  του εκπροσώπου  της ΕΚΤ  συνίστανται  στην  απλή  παρατήρηση , χωρίς  να συνοδεύονται  από 
δικαίωμα  ψήφου . Εντούτοις , όσον  αφορά  το δικαίωμα  του εκπροσώπου  της ΕΚΤ , σύμφωνα  με τη νέα 
δομή  διοίκησης , να ζητά από τον μελλοντικό  πρόεδρο  να συγκαλεί  συνέλευση  του Γενικού  Συμβουλίου , 
η ΕΚΤ  θεωρεί  ότι αυτό  βαίνει  πέραν  της ιδιότητας  του εν λόγω  προσώπου  ως παρατηρητή  και θα πρέπει , 
συνεπώς , να διαγραφεί  από το σχέδιο  νόμου .  
 Η παρούσα  γνώμη  θα δημοσιευθεί  στον  δικτυακό
 τόπο  της ΕΚΤ .  
  Φρανκφούρτη , 16 Νοεμβρίου  2012. 
 
[υπογραφή ] 
 
Ο Πρόεδρος  της ΕΚΤ 
Mario DRAGHI